section_heading: Tijek događaja
paragraph_text: Nešto iza dva sata ujutro, začule su se sirene za uzbunu i vlasti su naredile potpuno zamračenje Los Angelesa. Razlog je bio ogroman predmet koji je lebdio iznad grada, a za koji su američke vlasti vjerovale da se radi o nepoznatoj japanskoj letjelici. Objekt je isprva viđen iznad četvrti Culver City i Santa Monice. Regionalne antizračne postrojbe su krenule u akciju opalivši oko 1500 rundi streljiva u nevjerojatno osvijetljeno nebo. Oglasile su se zračne uzbune koje su probudile na tisuće ljudi; neki su zgrabili oružje i istrčali van u pidžamama. Grad je bio u potpunom mraku čak 5 sati. U panici je pet ljudi poginulo – troje u prometnim nesrećama i dvoje od srčanog udara. Do današnjeg je dana nejasno što se zapravo dogodilo. Japanci poriču da su njihovi avioni ikada letjeli iznad L.A.-a. Neki stanovnici tvrde da su vidjeli trokutaste letjelice na nebu, vojni dužnosnici sve pripisuju napetim živcima i meteorološkim balonima. Nema dokaza da je ikakva bomba bačena s neba ili da je kakav drugi bojni projektil stigao s neba.